recursal/SuperWikiNEXT-32B huggingface dataset:
শিবয়া সুব্রামুনিয়াস্বামী, একজন শৈব সাধু যার কপালে ত্ৰিপুণ্ড্ৰ।
**ত্ৰিপুণ্ড্ৰ** (সংস্কৃত: त्रिपुण्ड्र) হল হিন্দু শৈব তিলক, এবং দেহ শিল্পের রূপ যার উৎপত্তি প্রাচীন ভারতে। এটি স্মার্ত হিন্দুদের দ্বারা পরিধান করা তিলকগুলির মধ্যে একটি। এটি কপালে তিনটি অনুভূমিক রেখা নিয়ে গঠিত, সাধারণত পবিত্র ছাই থেকে তৈরি বিন্দু সহ, এবং হিন্দুধর্মের মধ্যে শৈব ঐতিহ্যের আধ্যাত্মিক অর্থ রয়েছে। উল্লম্বরেখা নিয়ে গঠিত এই তিলকের বৈষ্ণব প্রতিরূপকে বলা হয় উর্ধ্বপুন্ড্র।

এই অনুশীলনটি হিন্দু গ্রন্থে আলোচনা করা হয়েছে যেমন ভস্মজাবাল উপনিষদ, বৃহজ্জবাল উপনিষদ  এবং কালাগ্নিরুদ্র উপনিষদ। ডিউসেন বলেন, "তিনটি ছাই রেখা" এর রূপক তাৎপর্য হল যে ঐতিহ্য এগুলিকে তিনটি (পার্থিব, নভোমণ্ডলীয়, অন্তরীক্ষস্থানীয়) বৈদিক অগ্নি রেখা, ওঁ এর তিনটি শ্রবণযোগ্য শব্দাংশ, ত্রয়ী গুণ, ত্রয়ী বিশ্ব, ত্রয়ী আত্মা, ত্রয়ী বেদ এবং শিবের তিনটি দিক (সত্ত্বঃ, রজঃ, তমঃ প্রভৃতি ত্রিগুণাতীত অবস্থান) রূপে দেখা হয়।

তথ্যসূত্র
---------

1. ↑  "Tilak"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Rigopoulos 2013, পৃ. 182–183।
3. ↑  Lochtefeld 2002, পৃ. 724।
4. ↑  Klostermaier 1984, পৃ. 131, 371।
5. ↑  Deussen 1997, পৃ. 789–790।
**ডা. ক্ষিতীশ চন্দ্র মন্ডল** (১৩ অক্টোবর ১৯৩৯-৯ মার্চ ২০২০) বাংলাদেশের পিরোজপুর জেলার রাজনীতিবিদ, চিকিৎসক, সাবেক সংসদ সদস্য ও বঙ্গবন্ধু সরকারের, মোশতাক সরকারের প্রতিমন্ত্রী ছিলেন।

জন্ম ও পারিবারিক জীবন
---------------------

ক্ষিতীশ চন্দ্র মন্ডল ১৩ অক্টোবর ১৯৩৯ সালে পিরোজপুরের নাজিরপুরের শ্রীরামকাঠী ইউনিয়নে বাবলা গ্রামে জন্ম গ্রহণ করেন। তার পিতার নাম সারদা প্রসন্ন মন্ডল। তার স্ত্রী মনিকা মন্ডল বাংলাদেশ মহিলা পরিষদের পিরোজপুর জেলা শাখার সভানেত্রী। তার দুই ছেলে ও এক মেয়ে।

জীবনী
-----

ক্ষিতিশ চন্দ্র মন্ডল পূর্ব পাকিস্তান প্রাদেশিক পরিষদে ১৯৭০ সালে পিরোজপুর মহকুমার নাজিরপুর-বানারীপাড়া এলাকা থেকে সদস্য নির্বাচিত হন। ১৯৭১ সালে মুক্তিযুদ্ধে প্রথমে পিরোজপুর মহকুমা সংগ্রাম পরিষদের সদস্য হয়ে মুক্তিযুদ্ধে সক্রিয় অংশগ্রহণ করেন। পরে ভারতে শরণার্থী ক্যাম্পে চিকিৎসাক হিসেবে নিয়োজিত ছিলেন। দেশ স্বাধীন হওয়ার পরে তিনি গণপরিষদের সদস্য ছিলেন। তিনি ১৯৭২ সালে পিরোজপুর মহকুমা আওয়ামী লীগের সাধারণ সম্পাদক ও ১৯৯৩-১৯৯৪ পর্যন্ত পিরোজপুর জেলা সভাপতি হিসেবে দায়িত্ব পালন করেন।

১৯৭৩ সালের বাংলাদেশে প্রথম জাতীয় সংসদ নির্বাচনে (বিলুপ্ত আসন বাকেরগঞ্জ-১৫) পিরোজপুর মহকুমার নাজিরপুর-বানারীপাড়া (একাংশ) এলাকা থেকে সংসদ সদস্য নির্বাচিত হন। শেখ মুজিবুর রহমানের তৃতীয় মন্ত্রিসভায় তিনি প্রতিমন্ত্রী হিসেবে প্রথমে কৃষি মন্ত্রণালয়ের এবং পরে ত্রাণ ও পুনর্বাসন মন্ত্রণালয়ে দায়িত্ব পালন করেন।

তিনি ১৫ আগস্ট ১৯৭৫ সালের পরে মোশতাক আহমেদের মন্ত্রিসভারও সদস্য ছিলেন। তিনি জিয়াউর রহমানের শাসনআমলে আলজেরিয়ায় প্রবাসী হয়ে ১৯৮৪ সালে বাংলাদেশে ফিরে আসেন। ১৯৯৬ সাল থেকে রাজনীতি থেকে দূরে থেকে ডাক্তারি পেশায় যুক্ত ছিলেন।

মৃত্যু
------

ক্ষিতীশ চন্দ্র মন্ডল ৯ মার্চ ২০২০ সালে পিরোজপুর শহরের শিকারপুরের নিজ বাসভবনে মৃত্যুবরণ করেন।

তথ্যসূত্র
---------

1. ↑  "পিরোজপুর জেলার প্রখ্যাত ব্যক্তিবর্গ"। *বাংলাদেশ জাতীয় তথ্য বাতায়ন*। ৯ মার্চ ২০২০। ২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০২০।
2. ↑  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. 1 2  "বঙ্গবন্ধুর মন্ত্রী সভার প্রতিমন্ত্রী ডা. ক্ষিতিশ চন্দ্র মন্ডলের মৃত্যু"। *দৈনিক সমকাল*। ৯ মার্চ ২০২০।
4. ↑  "বঙ্গবন্ধুর স্বাধীনতা ঘোষণার ১৩ ঘণ্টার মধ্যে পিরোজপুরে অস্ত্রাগার দখল"। *কালের কণ্ঠ*। ২৬ মার্চ ২০১৬। ১৬ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০২০।
5. 1 2 3  "সাবেক প্রতিমন্ত্রী ডা. ক্ষিতিশ চন্দ্র মন্ডলের মৃত্যু | সারাদেশ"। *দৈনিক ইত্তেফাক*। সংগ্রহের তারিখ ১৪ মার্চ ২০২০।
6. ↑  "সাবেক প্রতিমন্ত্রী ক্ষিতিশ চন্দ্র মণ্ডল আর নেই | banglatribune.com"। *Bangla Tribune*। ২০২০-০৩-১০ তারিখে মূল থেকে আর্কাইভ করা। সংগ্রহের তারিখ ২০২০-০৩-১৫।
**যাদুমনি হাজং** (বিশ শতক) টংক প্রথার বিরুদ্ধে ব্রিটিশ শাসনামলে বর্তমান নেত্রকোণা জেলার সুসং দুর্গাপুরে যে বিখ্যাত টঙ্ক আন্দোলন শুরু হয় তার সক্রিয় একজন কর্মী ছিলেন।

জন্ম ও শিক্ষাজীবন
-----------------

বৃহত্তর ময়মনসিংহ অঞ্চলের নেত্রকোণা জেলার কমলাকান্দা থানার খারনৈ ইউনিয়নের রানীগাঁও গ্রামে ১৯২২ সালে জন্মগ্রহণ করেন যাদুমনি হাজং। তার বাবার নাম *ললিত হাজং* এবং মায়ের নাম *নিত্যমনি হাজং*। তিনি চতুর্থ শ্রেণী পর্যন্ত পড়াশোনা করেন।

রাজনৈতিক জীবন
-------------

যাদুমনি হাজং এর পরিবার আগে থেকেই বাংলাদেশের কমিউনিস্ট পার্টির রাজনীতিতে সক্রিয় ছিলো। তার বাবা ছিলেন কমিউনিস্ট পার্টির কর্মী। একারণে তাদের বাড়িতে বিপ্লবী কমরেড মণি সিংহ, ললিত সরকার, আলতাব আলী, বিপিন গুণ সহ অনেক বিপ্লবী নেতাদের আসা যাওয়া ছিলো। এমন মহান বিপ্লবী নেতাদের সংস্পর্শে তিনি কমিউনিস্ট রাজনীতিতে আগ্রহী হন। পরবর্তীতে রশিমনি হাজং, কুমুদিনী হাজং সহ অন্যান্য বিপ্লবীদের সংস্পর্শে তিনি রাজনীতিতে কঠোর ভাবে মনোনিবেশ করেন।

টংক আন্দোলনে অংশগ্রহন
---------------------

ব্রিটিশ ভারতে জমিদারদের করা টঙ্ক প্রথার বিরুদ্ধে আন্দোলন সংগঠনের জন্য তিনি পাড়ায় পাড়ায় ঘুরে মানুষকে বুঝাতেন। চার ভাগ ধানের তিন ভাগ জমিদারকে দিতে হবে—এই অন্যায় দাবীর বিরুদ্ধে তিনি গোপনে মহিলাদের সংগঠিত করতে শুরু করেন। মণি সিংহ, বিপিন গুণ, ললিত সরকার সহ অন্যান্য নেতাদের সাথে গোপন বৈঠক, পার্টির জন্য বাড়ি বাড়ি যেয়ে সাহায্য তোলা সহ বিভিন্ন কাজ তিনি করেছেন। যে কারণে তাকে নিয়মিত পুলিশ ও জমিদারদের পাইক—পেয়াদাদের হুমকি শুনতে হতো। এতসব হুমকির মধ্যেও তিনি কাজ করে গেছেন। তার বিভিন্ন সভায় পুলিশ আক্রমণ পর্যন্ত চালায়।

১৯৪৬ সালে টঙ্ক প্রথার বিরুদ্ধে *লেংগুড়া বাজারে* একটি ঐতিহাসিক মিছিল হয়। মিছিলে পুলিশের গুলিতে অনেক হাজং আন্দোলন কর্মী মৃত্যুবরণ করেন। এই মিছিলে গুরুত্বপূর্ণ ভূমিকা পালন করেন যাদুমনি হাজং।

দেশভাগের পর
-----------

দেশ ভাগের পরেও সব সময় তাকে পুলিশ, ইপিআর এর হুমকি আর জেল জরিমানার ভয়ের মধ্য দিয়ে যেতে হয়েছে। কমিউনিস্ট পার্টির সদস্য হওয়ার কারণে তার সমস্ত সম্পত্তি পাকিস্তান সরকার বাজেয়াপ্ত করে। তবু তিনি বলতেন, জমিদারকে ধান দেই নাই, সেই সময়ে জুলুম সহ্য করেছি এখন আর জেলের ভয় করি না।

তথ্যসূত্র
---------

* সেলিনা হোসেন, অজয় দাশগুপ্ত এবং রোকেয়া কবীর সম্পাদিত *সংগ্রামী নারী যুগে যুগে* প্রথম খণ্ড।

বহিঃসংযোগ
---------
**মুহম্মদ খান** (১৪ সেপ্টেম্বর ১৯৮০) বাংলাদেশের একজন সাংবাদিক এবং উদ্যোক্তা। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৭ পেয়েছেন।

জন্ম ও পারিবারিক পরিচয়
-----------------------

মুহম্মদ খানের জন্ম ১৯৮০ সালের ১৪ সেপ্টেম্বর ঝিনাইদহ জেলায়। পৈতৃক বাড়ি মুন্সীগঞ্জ জেলার শ্রীনগর উপজেলার ভাগ্যকুল ইউনিয়নের চারিপাড়া গ্রামে। তার বাবার নাম মো. সিরাজুল ইসলাম খান এবং মায়ের নাম হালিমা খাতুন। তিন বোন আর এক ভাই হিসেবে তিনি সর্বকনিষ্ঠ।

শিক্ষাজীবন
----------

মুন্সীগঞ্জ জেলার বিএইচএল উচ্চ বিদ্যালয় থেকে ১৯৯৫ সালে এসএসসি পাশ করেন মুহম্মদ খান। পরবর্তীতে ১৯৯৭ সালে ঢাকা কলেজ থেকে এইচএসসি এবং ঢাকা বিশ্ববিদ্যালয়ের লোক প্রশাসন বিভাগ থেকে স্নাতক ও স্নাতকোত্তর সম্পন্ন করেন তিনি।

কর্মজীবন
--------

মুহম্মদ খান ১৯৯৯ সালে দৈনিক আজকের কাগজ পত্রিকায় প্রদায়ক হিসেবে কাজ শুরু করেন। ২০০১ সালের মার্চে দৈনিক আজকের কাগজের সহ-সম্পাদক এবং তথপ্রযুক্তি পাতার ইনচার্জ হিসেবে চাকুরি জীবন শুরু করেন তিনি। ২০০৫ সালের মার্চ থেকে ২০০৬ সালের অক্টোবর পর্যন্ত দৈনিক যায় যায় দিনের জ্যৈষ্ঠ সহ-সম্পাদক এবং তথ্যপ্রযুক্তি পাতার ইনচার্জ হিসেবে চাকুরি করেন মুহম্মদ খান। ২০০৬ সালের নভেম্বর থেকে ২০০৯ সালের জুন পর্যন্ত বিডিনিউজ টোয়েন্টিফোর ডটকম-এ জ্যৈষ্ঠ সহ-সম্পাদক এবং তথ্যপ্রযুক্তি পাতার ইনচার্জ হিসেবে চাকুরি শেষে ২০০৯ সালের জুলাই থেকে দৈনিক কালের কন্ঠ পত্রিকায় কর্মরত আছেন। বর্তমানে তিনি এ পত্রিকার সহকারী ফিচার সম্পাদক এবং তথ্যপ্রযুক্তি ও টেলিকমসহ চারটি পাতা পরিচালনার দায়িত্ব পালন করছেন।

সাংবাদিক সংগঠন
--------------

মুহম্মদ খান তথ্যপ্রযুক্তি সাংবাদিকদের সংগঠন বাংলাদেশ আইসিটি জার্নালিস্ট ফোরামের (বিআইজেএফ) প্রতিষ্ঠাতা সদস্য এবং একাধিকবারের নির্বাচিত সভাপতি হিসেবে দায়িত্ব পালন করেছেন।

প্রকাশিত গ্রন্থ
---------------

পারিবারিক জীবন
--------------

মুহম্মদ খানের স্ত্রী প্রকৌশলী সাবেরা সাদাত সুরভী। এ দম্পতির একমাত্র সন্তান মানহা জুনাইরাহ খান।

পুরস্কার ও সম্মাননা
-------------------

* জাতীয় তথ্য ও যোগাযোগ প্রযুক্তি পুরস্কার, ২০১৭

তথ্যসূত্র
---------

1. ↑  "জাতীয় তথ্য ও যোগাযোগ প্রযুক্তি পুরস্কার পেলেন তিন সাংবাদিক"। *প্রথম আলো*। সংগ্রহের তারিখ ২০১৮-০২-১৩।
2. ↑  jugantor.com। "তথ্যপ্রযুক্তি সাংবাদিকতায় পুরস্কৃত | আইটি বিশ্ব | Jugantor"। *jugantor.com*। ২০১৮-০৩-২০ তারিখে মূল থেকে আর্কাইভ করা। সংগ্রহের তারিখ ২০১৮-০২-১৩।
3. ↑  "জাতীয় তথ্য ও যোগাযোগ প্রযুক্তি পুরস্কার পেলেন তিন সাংবাদিক | daily nayadiganta" (ইংরেজি ভাষায়)। সংগ্রহের তারিখ ২০১৮-০২-১৩।
4. ↑  "'জাতীয় তথ্য ও যোগাযোগ প্রযুক্তি পুরস্কার' পেল ৯ ব্যক্তি ও ৬ প্রতিষ্ঠান | আইটি কর্ণার | The Daily Ittefaq"। ২০১৮-০৩-১৯ তারিখে মূল থেকে আর্কাইভ করা। সংগ্রহের তারিখ ২০১৮-০২-১৩।
5. ↑  "মুহম্মদ খান-সভাপতি, ওয়াশিকুর রহমান-সাধারণ সম্পাদক"। *প্রথম আলো*। সংগ্রহের তারিখ ২০১৮-০২-১৪।
6. ↑  "জাতীয় তথ্যপ্রযুক্তি পুরস্কার পেলেন মুহম্মদ খান" (ইংরেজি ভাষায়)। ২০১৮-০২-১৫ তারিখে মূল থেকে আর্কাইভ করা। সংগ্রহের তারিখ ২০১৮-০২-১৩।
7. ↑  "জাতীয় তথ্য-প্রযুক্তি দিবসে বিডিনিউজ টোয়েন্টিফোরের প্রধান সম্পাদককে বিশেষ সম্মাননা"। ১২ ডিসেম্বর ২০১৭। ৩০ জুন ২০২৩ তারিখে মূল থেকে আর্কাইভ করা।

বহি:সংযোগ
---------


উইকিমিডিয়া কমন্সে **মুহম্মদ খান** সংক্রান্ত মিডিয়া রয়েছে।
***ভ্রান্তিবিলাস*** মনু সেন পরিচালিত ১৯৬৩ সালের ভারতীয় বাংলা চলচ্চিত্র। ঈশ্বরচন্দ্র বিদ্যাসাগর রচিত ১৮৬৯ সালের *একই নামের গ্রন্থ* অবলম্বনে ছবিটি নির্মিত হয়েছে। ভ্রান্তিবিলাস উইলিয়াম শেকসপিয়র রচিত নাটক *কমেডি অফ এররস* অবলম্বনে লিখিত। এই কাহিনীর ভিত্তিতে ১৯৬৮ সালের বলিউডে সঙ্গীতধর্মী *দো দুনি চার* এবং ১৯৮২ সালে পুনর্নির্মিত হয় *আঙ্গুর* নামে। এই চলচ্চিত্রটির মুখ্য ভূমিকায় অভিনয় করেছিলেন উত্তম কুমার এবং সাবিত্রী চট্টোপাধ্যায় ।

কাহিনী সংক্ষেপ
--------------

যদিও মূল নাটকটির কাল অনির্ধারিত, তবে তা সংগঠিত হয়েছে সুদূর অতীতে, অন্যদিকে এই চলচ্চিত্রের গল্পটির সংগঠিত হয়েছে আধুনিক সময়ের ভারতে। এই চলচ্চিত্রটি কলকাতার এক অবিবাহিত বাঙালি বণিক এবং তার চাকরদের গল্প নিয়ে, যারা ব্যবসার জন্য ছোট্ট একটি শহর সফর করে, তবে সেখানে স্থানীয়দের একজোড়ার সাথে তাদের চেহারার মিল থাকায় তাদের স্থানীয় ভেবে ভুল করা হয়, এতে অনেক বিভ্রান্তির সৃষ্টি হয়।

কুশীলব
------

* উত্তম কুমার - চিরঞ্জীব চৌধুরী/চিরঞ্জিত চৌধুরী
* ভানু বন্দ্যোপাধ্যায় - ভক্তি কিংকর/শক্তি কিংকর
* সাবিত্রী চট্টোপাধ্যায় - চিরঞ্জীবের স্ত্রী
* সন্ধ্যা রায় - বিলাসিনী
* সবিতা বোস - অপরাজিতা
* তরুণ কুমার - মহাজন
* ছায়া দেবী - চিরঞ্জিত ও চিরঞ্জীবের মা
* বিধায়ক ভট্টাচার্য - বসুপ্রিয়
* তমাল লাহিড়ী

সঙ্গীত
------

*ভ্রান্তিবিলাস* চলচ্চিত্রের সঙ্গীত পরিচালনা করেছেন শ্যামল মিত্র। গীত রচনা করেছেন গৌরীপ্রসন্ন মজুমদার, বিধায়ক ভট্টাচার্য ও পুলক বন্দ্যোপাধ্যায়।

প্রথম হিন্দি পুনঃনির্মাণ
------------------------

ভ্রান্তিবিলাস চলচ্চিত্র অনুপ্রেরণায় গুলজার-এর চিত্রনাট্যে বিমল রায়-এর পরিচালনায় ১৯৬৮ সালে তৈরী হয় কিশোর কুমার-তনুজা অভিনীত দো দোনি চার ছায়াছবিটি ।

দ্বিতীয় হিন্দি পুনঃনির্মাণ
---------------------------

ভ্রান্তিবিলাস চলচ্চিত্র অনুপ্রেরণায় গুলজার-এর চিত্রনাট্যে জয় সিং-এর পরিচালনায় ১৯৮২ সালে তৈরী হয় সঞ্জীব কুমার-মৌসুমী চট্টোপাধ্যায়-দীপ্তি নাভাল অভিনীত আঙ্গুর ছায়াছবিটি ।

তথ্যসূত্র
---------

1. ↑  Rajiva Verma, "Shakespeare in Hindi Cinema", in Poonam Trivedi and Dennis Bartholomeusz (eds.), *India's Shakespeare: Translation, Interpretation and Performance* (New Delhi: Dorling Kindersley, 2006), 247-248

বহিঃসংযোগ
---------

* ইন্টারনেট মুভি ডেটাবেজে *ভ্রান্তিবিলাস*  উইকিউপাত্তে এটি সম্পাদনা করুন (ইংরেজি)
**ধানমন্ডি লেক** ঢাকার ধানমন্ডি আবাসিক এলাকায় অবস্থিত একটি হ্রদ। অতীতে এটি **পান্ডো নদী** হিসেবে পরিচিত ছিল। লেকটি প্রাথমদিকে কাওরান বাজার নদীর একটি পরিত্যক্ত খাল ছিল যা তুরাগ নদীর সাথে মিলিত হয়েছিল। লেকটি আংশিকভাবে বেগুনবাড়ি খালের সাথে মিলিত হয়েছে। ১৯৫৬ সালে ২৪০.৭৪ হেক্টর জমিতে ধানমন্ডি লেকের আশেপাশের এলাকাকে আবাসিক এলাকা হিসেবে উন্নীত করা হয়। এই উন্নয়ন প্রকল্পে ধানমন্ডি আবাসিক এলাকার ১৬% লেকের জন্য বরাদ্ধ রাখা হয়েছিল।

সময়ের পরিক্রমায় লেকটি একটি দর্শনীয় সাথে পরিণত হয় এবং এর আশেপাশে বিভিন্ন সাংস্কৃতিক কেন্দ্র গড়ে উঠে যার মধ্যে অন্যতম হল, রবীন্দ্র সরোবর যা লেকের পাশেই অবস্থিত।

চিত্রশালা
---------

মানচিত্র
* রাতের দৃশ্যরাতের দৃশ্য
* রবীন্দ্র সরোবররবীন্দ্র সরোবর
* ক্রিস্তা প্রাসাদক্রিস্তা প্রাসাদ

তথ্যসূত্র
---------

1. ↑  ম ইনামুল হক, *বাংলাদেশের নদনদী*, অনুশীলন ঢাকা, জুলাই ২০১৭, পৃষ্ঠা ৮৮।
2. ↑  সিফাতুল কাদের চৌধুরী (২০১২)। "ধানমন্ডি লেক"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।

উইকিমিডিয়া কমন্সে **ধানমন্ডি লেক** সংক্রান্ত মিডিয়া রয়েছে।
**লুয়া ত্রুটি মডিউল:অবস্থান\_মানচিত্ এর 480 নং লাইনে: নির্দিষ্ট অবস্থান মানচিত্রের সংজ্ঞা খুঁজে পাওয়া যায়নি। "মডিউল:অবস্থান মানচিত্র/উপাত্ত/Canada Alberta" বা "টেমপ্লেট:অবস্থান মানচিত্র Canada Alberta" দুটির একটিও বিদ্যমান নয়।**

**রকি লেন** হল উত্তর আলবার্টা, কানাডার একটি এলাকা যা বিভার ফার্স্ট নেশনের বয়য়ার ১৬৪ ইন্ডিয়ান রিজার্ভকে  ঘিরে রয়েছে। এটি ৮ কিমি (৫.০ মা) হাইওয়ে 58, ৫১ কিমি (৩২ মা) এর দক্ষিণে উচ্চ স্তরের পূর্বে অবস্থিত।

সুযোগ-সুবিধা
------------

রকি লেন এলাকায় রকি লেন কমিউনিটি হল রয়েছে, যা ২০১১ সালে রকি লেন এগ্রিকালচারাল সোসাইটি দ্বারা উদ্ভোদন করা হয়েছিল,  এখানে ১৩ কিমি (৮.১ মা) বৈশিষ্ট্যর রকি লেন নর্ডিক স্কি ক্লাব রয়েছে যারা ক্রস-কান্ট্রি স্কি ট্রেইল এবং সরঞ্জাম ভাড়া দেয়।  রকি লেনের দক্ষিণ-পশ্চিমে অবস্থিত ম্যাচেসিস লেক, যা প্রাদেশিক বিনোদন এলাকা, একটি হ্রদ, দিনের ব্যবহারের স্থান এবং রাতের ক্যাম্পসাইট রয়েছে।

তথ্যসূত্র
---------

1. ↑  "4817842 - Boyer 164, geographical codes and localities, 2006"। Statistics Canada। ২০১০-০৩-০৫। ২০১২-০৪-০৫ তারিখে মূল থেকে আর্কাইভ করা। সংগ্রহের তারিখ ২০১১-১১-০৯।
2. ↑  "Grand Opening Rocky Lane Hall"। Frank Oberle। ২০১২-০৪-২৫ তারিখে মূল থেকে আর্কাইভ করা। সংগ্রহের তারিখ ২০১১-১১-২০।
3. ↑  "Rocky Lane Nordic Ski Club (Fort Vermilion, AB)"। GeoTourism Canada। সংগ্রহের তারিখ ২০১১-১১-২০।
4. ↑  "Machesis Lake Provincial Recreation Area"। Alberta Tourism, Parks and Recreation। সংগ্রহের তারিখ ২০১১-১১-২০।
টেমপ্লেট:Subdivisions of Alberta
**ফৌজিয়া কাসুরি**  (উর্দু: فوزیہ قصوری‎‎, জন্ম ৮ সেপ্টেম্বর, ১৯৫২) একজন পাকিস্তানী রাজনীতিবিদ যিনি সম্প্রতি অবধি রাজনীতিবিদ ছিলেন অন্যতম কেন্দ্রীয় ব্যক্তিত্ব পাকিস্তান তেহরিক-ই-ইনসাফ এর। তিনি মার্চ ২০১৮ সালে পাক সরজমিন পার্টি এ যোগ দিয়েছিলেন।

পেশা
----

কাসুরি সবেমাত্র মোস্তফা কামালের পাক সরজমিন পার্টিতে (পিএসপি) যোগ দিয়েছেন। কাসুরি পাকিস্তানের একটি রাজনৈতিক দল পাকিস্তান তেহরিক ই ইনসাফের প্রাক্তন সদস্য। পার্টির জন্য তহবিল সংগ্রহ ছাড়াও তিনি ১ বছর ধরে দলের মহিলা শাখার সভাপতি ছিলেন এবং ইউরোপ, মধ্য প্রাচ্য ও মার্কিন যুক্তরাষ্ট্রে দলের মহিলা অধ্যায় তৈরির জন্য দায়বদ্ধ। তিনি দলের ইশতেহার এবং সংবিধান কমিটির সদস্য ছিলেন এবং দলের ভিতরে মহিলা ও যুব শাখার লালনপালনে অগ্রণী ভূমিকা পালন করেছেন।

বর্তমানে [কখন?] তিনি দারিদ্র্য বিমোচন উদ্যোগের সাথে মহিলা উন্নয়ন বিষয়ক উপদেষ্টা কাউন্সিলের সভাপতিত্ব করছেন। তিনি শওকত খানুম মেমোরিয়াল ক্যান্সার হাসপাতাল ও গবেষণা কেন্দ্রের দীর্ঘদিনের স্বেচ্ছাসেবক, যিনি দাতব্য প্রতিষ্ঠানের জন্য আন্তর্জাতিক তহবিল সংগ্রহের সাথে জড়িত। ইমরান খান ফাউন্ডেশনের তহবিল সংগ্রহের ক্ষেত্রেও কাসুরির একটি দীর্ঘ ট্র্যাক রেকর্ড রয়েছে। এসওএস এবং লেটন রহমতউল্লাহ বেনিভ্যালেন্ট ট্রাস্টের মতো অনেক সামাজিক কারণের সাথে যুক্ত থাকার পরে, তিনি পাকিস্তানের আই-কেয়ার ফাউন্ডেশনের বোর্ডেও রয়েছেন এবং ওয়াজিরিস্তানের অভ্যন্তরীণ বাস্তুচ্যুত ব্যক্তিদের সঙ্গে ত্রাণ কাজ করার শীর্ষস্থানীয় ব্যক্তিত্ব ছিলেন।

ব্যক্তিগত জীবন এবং শিক্ষা
-------------------------

ফৌজিয়া কাসুরি পাকিস্তানের করাচিতে জন্মগ্রহণ করেছিলেন। তিনি করাচি আমেরিকান স্কুল এবং সেন্ট জোসেফ কলেজে পড়াশোনা করেছেন, করাচি বিশ্ববিদ্যালয় থেকে স্নাতক ডিগ্রি অর্জন করেছেন। পরে তিনি উত্তর ক্যারোলিনা বিশ্ববিদ্যালয়ের এমবিএ প্রোগ্রামে যোগ দিয়ে অর্থনীতি এবং পরিসংখ্যান নিয়ে পড়াশোনা করেন।

তথ্যসূত্র
---------

1. 1 2  Fauzia Kasuri ওয়েব্যাক মেশিনে আর্কাইভকৃত ২৭ আগস্ট ২০১৯ তারিখে Pakistan Leaders Online. Accessed May 9, 2012
2. 1 2  Fauzia Kasuri *Pakistan Herald*. Accessed May 9, 2012
3. ↑
4. ↑  "Tipper, Gore donate to Imran’s hospital", *Daily Times*, May 17, 2004. Accessed May 9, 2012 ("The event at $150 a plate was organised by Mrs Fauzia Kasuri, wife of Danial Kasuri, executive director of the Beaconhouse School system in Pakistan.")
5. ↑  Fauzia Kasuri আর্কাইভইজে আর্কাইভকৃত ১৮ জুলাই ২০১২ তারিখে on *OnePakistan.com*. Accessed May 9, 2012
ফেড্রিক স্যান্ডারের আঁকা (১৮৯৩) দ্যা ভলভা; ভোলুস্পা থেকে
**সাগর ডাইনীর** ধারণা ইংল্যান্ডের ও অন্যান্য নানা দেশের লোক কাহিনীতে শতকের পর শতক ধরে নানা গল্প তৈরি করে চলছে। ঐতিহ্যগত ভাবে সাগর ডাইনীদের উদয় হয় নাবিকদের মাঝে বা যারা সমুদ্র সংক্রান্ত বাণিজ্য করে তাদের মাঝে। মাঝে মাঝে সাগর ডাইনীদের আবার ডাকিনীবিদ্যার সাথে সম্পর্কীত করা হয় যারা চাঁদ, জোয়ার ও আবহাওয়ার সাথে জড়িত এবং এমন এক ধরনের ঐতিহ্য সৃষ্টি করে যেখানে নারী সাগরকে নিয়ন্ত্রণ করে। কিছু লোক কাহিনীতে সাগর ডাইনীদের অশরীরী বা প্রেত হিসেবে বর্ণনা করা হয়েছে যারা জাহাজ ও নাবিকদের ভাগ্য নিয়ন্ত্রণের ক্ষমতা রাখে।

তাদের নামের ইঙ্গিতেই বোঝা যায় যে তারা প্রকৃতির নানা অনুষঙ্গ যেগুলো পানি সম্পর্কীত যেমন সাগর বা মহাসাগরকে নিয়ন্ত্রণ করতে পারে বলে নাবিকরা বিশ্বাস করত। মনে করত তাদের ডাকিনীবিদ্যা চলতে পারে যেকোন পানির উৎসের কাছে যেমন-পুকুর, নদী, পানির চৌবাচ্চাতে এমন কি একটা লবণ গোলানো পানির পাত্রে বা এমনকি বাতাসকেও নিয়ন্ত্রণ করতে পারে। অনেক পুরানো গল্প ছাড়াও সমসাময়িক গল্পেও এদের উপস্থিতি দেখা যায় যেমন ডিজনীর *দ্যা লিটল মারমেইডের* (১৯৮৯) প্রধান শত্রু উরসুলা একটি সাগর ডাইনী।

ভারতীয় এবং বাংলা সাহিত্যেও অনেক সাগর ডাইনীর উদাহরণ আছে - যেমন মঙ্গল কাব্যের কমলে কামিনী, রামায়ণের রাক্ষসী সুরসা যে হনুমানকে গিলতে চেষ্টা করেছিল ইত্যাদি।

তথ্যসূত্র
---------

1. 1 2  "Sea Witches"। সংগ্রহের তারিখ ২০০৮-০৭-০৫।
2. ↑  Gods, goddesses, and mythology, Volume 1. Retrieved May 25, 2010.
3. ↑  "Ursula the Sea Witch"। ২০১৩-০২-০৪ তারিখে মূল থেকে আর্কাইভ করা। সংগ্রহের তারিখ ২০০৮-০৭-০৫।
4. ↑  "সংরক্ষণাগারভুক্ত অনুলিপি"। ৩১ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৪ মে ২০১২।

বহিঃসংযোগ
---------

* www.themystica.com
* www.tvacres.com
* books.google.com
**খুদ্দামুল ফুরকান** আফগানিস্তানের প্রথম ইসলামী রাজনৈতিক দল। আফগানিস্তানে সোভিয়েত/কমিউনিস্ট প্রভাবের প্রতিক্রিয়ায় এটি ১৯৬৬ সালে প্রথম গঠিত হয়। মুহাম্মদ ইসমাইল মোজাদিদি এই রাজনৈতিক দলটি গঠন করে, যিনি আফগানিস্তানের প্রাচীনতম প্রাইভেট ইসলামিক প্রতিষ্ঠানের (বা মাদ্রাসার) ডিন এবং গজনীর নুরুল মাদারিস ফারুকী ও আবোবাকার মোজাদিদির পিতা ছিলেন। এই দলের সদস্যরা ছিল মূলত আফগান আলেম (বা ওলামা)।

এই দলের অনেক সদস্য আফগানিস্তানের সবচেয়ে বড় ধর্মীয় ও আধ্যাত্মিক ব্যবস্থা **নকশবন্দি-মোজাদিদি তরিকার** সদস্য। মুহাম্মদ ইসমাইল মোজাদিদির পিতা, মুহাম্মদ ইব্রাহিম শেখ জিয়াউল মাশাওইখ (একজন অত্যন্ত প্রভাবশালী আধ্যাত্মিক এবং ধর্মীয় ব্যক্তি), ছিলেন নকশাবন্দী-মোজাদিদি সংগঠনের প্রধান (সুজ্জাদা নেশীন)। এটি কাবুলের কালা জাওয়াদে অবস্থিত। মুহাম্মদ ইব্রাহিম মোজাদিদি (শেখ জিয়াউল মাশাউইখ) হলেন নুরুল মাশাওইখ শেখ ফজল ওমর মোজাদিদি (ওরফে, মোল্লা শোর বাজার)-এর পুত্র এবং ধর্মীয় ও আফগানিস্তানের সবচেয়ে প্রভাবশালী এবং সম্মানিত আধ্যাত্মিক ব্যক্তি।

খুদ্দামুল ফুরকানের **নেদা-ই-হক (সত্যের কণ্ঠস্বর)** নামে একটি সংবাদপত্র ছিল এবং এর প্রধান সম্পাদক ছিলেন মৌলভী আবদুল সাত্তার সিদ্দিকী। দলটি আফগানিস্তানের ধর্মীয় সম্প্রদায়ের মধ্যে খুবই প্রভাবশালী ছিল। খুদ্দামুল ফুরকান দলটি ইসলামী ঐতিহ্য মেনে চলার জন্য সুপরিচিত ছিল এবং রাজনৈতিকভাবে দলটি মধ্যপন্থী ছিল।

১৯৭৯ সালে সোভিয়েত বাহিনী এবং তাদের মিত্রদের দ্বারা মোজাদিদি পরিবারকে কারারুদ্ধ করার পর (কারারুদ্ধদের মধ্যে ছিলেন এম. ইব্রাহিম শেখ জিয়াউল মাশাউইখ এবং তার পুত্র, খুদ্দামুল ফুরকানের নেতা এম. ইসমাঈল মোজাদিদি) বন্দী অবস্থায় দলের শীর্ষস্থানীয় নেতাদের বিপদে পরার আশঙ্কায় দলের নাম পরিবর্তন করে হরকাত-ই-ইনকিলাব ইসলামী রাখা হয় এবং সোভিয়েত দখলদারদের বিরুদ্ধে দলটি প্রচেষ্টা চালিয়ে যেতে থাকে। আফগানিস্তানে সোভিয়েতদের বিরুদ্ধে প্রতিরোধ আন্দোলনে দলের সদস্যরা প্রধান ভূমিকা পালন করে। খুদ্দামুল ফুরকান পরে ২০০৪ সালে কাবুলে পুনর্গঠিত হয় এবং পার্টির কিছু সদস্য আফগানিস্তানে শান্তি প্রতিষ্ঠায় সক্রিয় ভূমিকা পালন করছে। খুদ্দামুল ফুরকানদের একজন শীর্ষ সদস্য মৌলভি আরসালা রহমানীকে ১৩ মে, ২০১২ তারিখে কাবুলে হত্যা করা হয়।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২২।
2. 1 2  Olesen, Asta. *Islam and Politics in Afghanistan*.
3. ↑  Olesen, Asta. *Islam and Politics in Afghanistan*. Nordic Institute of Asian Studies (NIAS). p. 146.
4. ↑  "Afghan peace negotiator Arsala Rahmani shot dead"। *BBC News*। ১৩ মে ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Getty Images AFP News:
6. ↑  "Another Hit at the High Peace Council: Arsala Rahmani Killed (Amended)"। ১৩ মে ২০১২। ৮ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**লিওঁর বড় মসজিদ** (*ফরাসি: Grande mosquée de Lyon*; **গ্রান্দ মস্কে দে লিওঁ**) হচ্ছে ফ্রান্সের ৬ষ্ঠ বৃহত্তম মসজিদ। প্রাতিষ্ঠানিক ভাবে ১৯৯৪ সালের ৩০ সেপ্টেম্বরে মসজিদটি উদ্বোধন করা হয়।

মসজিদটি ফ্রান্সের লিওঁর প্রেসকুলের ৫ কিমি পূর্বে, ১৪৬ বুলেভার্ড পিনেলে অবস্থিত। মসজিদটিতে নামাজ আদায়ের পাশাপাশি সাংস্কৃতিক সুবিধার ব্যবস্থা, একটি গ্রন্থাগার এবং একটি স্কুল অন্তর্ভুক্ত রয়েছে।

লিওঁর স্থপতি বল্যান্দ্রাস এবং মিরাবেউ মসজিদটির নকশা করেন। এটি মূলত সৌদি আরবের বাদশাহ ফাহাদ বিন আবদুল আজিজ এবং অন্যন্য মুসলিম দেশের অর্থায়নে নির্মিত মসজিদ। আধুনিক পশ্চিমা স্থাপত্যশৈলীর সাথে ঐতিহ্যবাহী মাগরেব স্থাপত্যশৈলি এবং ক্যালিগ্রাফির সমন্বয় করে মসজিদটির নকশা করা হয়।

মসজিদের মূল ফটকটি পার্সিয়ান খিলান দিয়ে তৈরি। মসজিদটিতে ২৫ মিটার উচ্চতা বিশিষ্ট একটি মিনারও রয়েছে। মসজিদের প্রবেশদ্বারটি ২৩০ কলাম যুক্ত কাচের পিরামিড দ্বারা আবৃত। 

১৯৮০ সালে লিওঁতে একটি মসজিদ নির্মাণ প্রচারের জন্য একটি সমিতি গঠন করা হয়েছিল, তবে পরিকল্পনার অনুমতি পাওয়ার চেষ্টা বারবার বন্ধ করে দেওয়া হয়েছিল।

১৯৯২ সালে ফ্রান্সের তৎকালীন স্বরাষ্ট্রমন্ত্রী চার্লস পাসকোয়া মসজিদটি চালু করার সময় তিনি ইসলামি মৌলবাদবাদের উত্থানের বিরুদ্ধে সতর্ক করেছিলেন। 

মসজিদটির ‘*এআরজিএমএল*’ নামের একটি সংস্থা আছে। এটি হালাল সনদপত্র প্রদানের (সার্টিফিকেশন) কাজ করে। এটি ফ্রান্সের হালাল সনদপত্র প্রদানের সবচেয়ে নির্ভরযোগ্য সংস্থা।

তথ্যসূত্র
---------

1. ↑  "Grande mosquée de Lyon"। Lonely Planet। ২০১৩-১১-০৫ তারিখে মূল থেকে আর্কাইভ করা। সংগ্রহের তারিখ ২০০৯-০৮-২২।
2. ↑  "Mosquée de Lyon (Grand Mosque), Lyon"। Sacred Destinations। সংগ্রহের তারিখ ২০০৯-০৮-২২।
3. ↑  "FRANCE: FRENCH INTERIOR MINISTER WARNS MOSLEM COMMUNITY AGAINST FUNDAMENTALISM WHILST OPENING NEW MOSQUE IN LYON"। Edina। ১৯৯৪-০৯-৩০। ২০১১-১০-০৮ তারিখে মূল থেকে আর্কাইভ করা। সংগ্রহের তারিখ ২০০৯-০৮-২২।
4. ↑  "সংরক্ষণাগারভুক্ত অনুলিপি"। ৪ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২২ মে ২০২০।

বহিঃসংযোগ
---------

* ওয়েবসাইট

| * দে
* স
ফ্রান্সের মসজিদ |
| --- |
| Yavuz Sultan Selim Mosque, Mannheim | 
* প্যারিসের বড় মসজিদ
* লিওঁর বড় মসজিদ
* অ্যাভরির বড় মসজিদ
* বেশাঞ্চনের সুন্না মসজিদ
* পুয়াতির বড় মসজিদ
* মুলহাউসের বিলাল মসজিদ
* স্ট্রাসবুর্গের বড় মসজিদ

* খালিদ ইবনে আল ওয়ালিদ মসজিদ, প্যারিস
* উসমান মসজিদ, ভিলইউর্বান

 | Flag of France |
| 
* বিষয়শ্রেণী
* ফ্রান্সে ইসলাম
* দেশ অনুযায়ী মসজিদ

 |
**মেরিয়েম উজেরলি** বা **মেরিয়েম উযেরলি** (ইংরেজি: Meryem Uzerli', তুর্কি উচ্চারণ: [mæɾˈjæm uzæɾˈli]), জন্ম ১২ আগস্ট ১৯৮৩, হলেন একজন তুর্কি-জার্মান অভিনেত্রী ও মডেল যিনি ২০১২-১৩ সালের তুর্কি টিভি ধারাবাহিক মুহতেশেম ইউযিউয়েল-এ হুররেম সুলতান চরিত্রে অভিনয়ের মাধ্যমে সবার নজরে উঠে আসেন, এবং এর মাধ্যমে তিনি সমালোচকদের প্রশংসা পান ও গোল্ডেন বাটারফ্লাই পুরস্কারসহ অগণিত পুরস্কার জয় করে নেন।

উজেরলি জার্মানির ক্যাসেলে জন্ম হন ও সেখানেই বেড়ে ওঠেন। জার্মান প্রডাকশনগুলোতে অপ্রধান চরিত্রে অভিনয়ের মাধ্যমে তিনি তার অভিনয়জীবন শুরু করেন। পরবর্তীতে ২০১০ সালের নত্রুফ হাফেনকান্তে ও এইন ফল ফার যুয়েল নামক জার্মান ধারাবাহিকে অভিনয় করেন। এছাড়াও ২০১০-এর জার্মান চলচ্চিত্র *জার্নি অব নো রিটার্ন* এবং *জেচ আবের বাইলেত*-এ অভিনয়ের জন্যেও সুপরিচিত। ২০১০-এর শেষের দিকে, তিনি মেরাল ওকায় কর্তৃক মুহতেশেম ইউযিউয়েল-এর জন্য নির্বাচিত হন। নিজ অভিনয় পেশাজীবনের জনপ্রিয়তার সুবাদে, তিনি বহু বিজ্ঞাপন চলচ্চিত্র ও খ্যাতনামা ব্র্যান্ডের এম্বাসেডর হয়েছেন। ২০১২ সালে তিনি *জিকিউ তুরস্ক* ম্যাগাজিন কর্তৃক *ওম্যান অব দ্য ইয়ার* নির্বাচিত হন। এখন পর্যন্ত তিনি মুহতেশেমে ইউযিউয়েল এর জন্য ৩০টিরও বেশি পুরস্কার পেয়েছেন

তথ্যসূত্র
---------

1. ↑  "Meryem Uzerli"। filmmakers। ডিসেম্বর ২২, ২০১৪ তারিখে মূল থেকে আর্কাইভ করা। সংগ্রহের তারিখ ডিসেম্বর ২২, ২০১৪।
2. ↑  "Onu ancak ölüm durdurur - hurriyet.com.tr" (তুর্কি)

বহিঃসংযোগ
---------

* জীবনী প্রবেশদ্বার

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে মেরিয়েম উজেরলি (ইংরেজি)
* Meryem Uzerli: The Magnificent Hürrem Sultan
* TurkishStarsDaily পত্রিকায় মেরিয়েম উজেরলি

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* জার্মানি

 |
| জীবনীমূলক অভিধান | 
* জার্মানি

 |
**বাইটাইগারস.কম** একটি ব্যঙ্গাত্মক ওয়েবসাইট, যা অনলাইনে বাঘ বিক্রি এবং বিশ্বব্যাপী তাদের পাঠানোর দাবি করত। **পিপল ফর দ্যা এথিকাল ট্রিটমেন্ট অফ এনিমেলস(পেটা)** -র অভিযোগের পরে ওয়েবসাইটটির মালিক এটি ভুয়া সাইট বলে স্বীকার করেছেন।

ইতিহাস
------

বাইটাইগারস.কম সাইটের নকশা করেন অ্যালডো ট্রিপিসিয়ানো নামের একজন ইতালীয় ওয়েবমাস্টার এবং সার্চ ইঞ্জিন অপটিমাইজেশন (এসইও) বিশেষজ্ঞ। ২০০৬ সালের ৫ মার্চে ত্রিপিসিয়ানো বাইটাইগারস.কম সাইটের প্রথম সংস্করণটি একটি ব্যক্তিগত ওয়েব সার্ভারে প্রকাশ করেন। ট্রিপিসিয়ানোর প্রচারের ফলে সাইটটির জনপ্রিয়তা বৃদ্ধি পায় ও একইসাথে প্রাণী অধিকারকর্মীদের দ্বারাও সমালোচিত হয়। ২০০৮ সালের সেপ্টেম্বরে *পেটা* ভারত সরকার ও ইতালিয়ান **গার্ডিয়া ডি ফিনানজা**-র কাছে এ বিষয়ে আবেদন করে।  তদন্তের পরে ত্রিপিসিয়ানো প্রকাশ্যে স্বীকার করেন যে, সাইটটি আসলে ভুয়া। ২০১১ সালে ওহায়োতে একটি ব্যক্তিগত চিড়িখানা থেকে উল্লেখযোগ্য সংখ্যক হিংস্র বন্যপ্রাণীকে লোকালয়ে ছেড়ে দেবার ঘটনার পর, সাইটটি গণমাধ্যমে আরো বেশি মনোযোগ পায়।  বর্তমানে ওয়েবসাইটটি একটি ফাঁকা পৃষ্ঠা দেখায়।

ওয়েবসাইট
---------

**বাইটাইগারস.কম** কিছু কমবয়সী বাঘের ছবিসংবলিত একটি এক পৃষ্ঠার ওয়েবসাইট, যা দেখে মনে হয় বিক্রির জন্য বাঘগুলোকে আসলেই বিজ্ঞাপন হিসেবে দেখানো হচ্ছে।

সাইটটি দাবি করেছিল, বাঘ শক্তিশালী এবং বিপজ্জনক শিকারি হওয়া সত্ত্বেও এদের প্রশিক্ষণ দিয়ে বিড়ালের মতো মায়াবী, অনুগত এবং সম্পূর্ণ নিরীহ পোষা প্রাণী হিসাবে তৈরি করা সম্ভব।

ওয়েবসাইটটি এও দাবি করেছিল, প্রতিষ্ঠানটি ১৯৮৪ সাল থেকে বিশ্বজুড়ে বাঘ পোষা বাঘ সরবরাহ করছে। ১৩,৪০০ ডলারের একটি "টাইগার প্যাকেজ" এ পাঁচ মাস বয়সী বাঘিনী, একটি আইভরি কলার, বাঘের খেলনা এবং একটি প্রশিক্ষণ গাইড দেয়ার কথাও বলা হয়েছে। 

এই সাইটটি *রেডিও নেটওয়ার্ক হার্ট* দ্বারা সর্বকালের সেরা ভুয়া ওয়েবসাইট হিসাবে নির্বাচিত হয়েছিল ।

তথ্যসূত্র
---------

1. ↑  "PETA requests the government for investigation over BuyTigers"। *iGovernment.in*। ২০০৮-০৯-১১। ২০১৩-০২-১৮ তারিখে মূল থেকে আর্কাইভ করা। সংগ্রহের তারিখ ২০১৩-১১-০৬।
2. ↑  "Tiger shopping site invites PETA's ire"। *CNN-IBN*। ২০০৮-০৯-১১। ২০১৩-০১-২৬ তারিখে মূল থেকে আর্কাইভ করা। সংগ্রহের তারিখ ২০১৩-১১-০৬।
3. ↑  Sinha, Neha (২০০৮-০৯-১৩)। "Website offers tigers 'bred in India' for sale"। *The Indian Express*। সংগ্রহের তারিখ ২০১৩-১১-০৬।
4. ↑  Tripiciano, Aldo। "The Truth about buytigers.com"। *buytigers.com*। সংগ্রহের তারিখ ২০১৩-১১-০৬।
5. ↑  Smith, Giselle (২০১১-১০-২০)। "Lions and tigers and bears -- at home?"। *MSN Money*। ২০১১-১০-২২ তারিখে মূল থেকে আর্কাইভ করা। সংগ্রহের তারিখ ২০১৩-১১-০৬।
6. ↑  "PETA asks State to probe website that sells tigers"। *Mumbai Mirror*। ২০০৮-০৯-১২। সংগ্রহের তারিখ ২০১৩-১১-০৬।
7. ↑  "Best Internet Hoaxes of All Time"। *Heart*। সংগ্রহের তারিখ ২০১৩-১১-০৬।
সহস্রাব্দ উন্নয়ন লক্ষ্যমাত্রা (Millennium Development Goals-MDGs)জাতিসংঘের একটি উদ্যোগ
 **সহস্রাব্দ উন্নয়ন লক্ষ্যমাত্রা** (*Millennium Development Goals-**MDGs***) হলো ২০০০ সালে জাতিসংঘ এর সহস্রাব্দ শীর্ষ-বৈঠকের পর প্রতিষ্ঠিত আটটি আন্তর্জাতিক উন্নয়ন লক্ষ্য। সেই সময় ১৯১ টি জাতিসংঘ সদস্য এবং কমপক্ষে ২২ টি আন্তর্জাতিক সংস্থা ২০১৫ সালের মধ্যে সহস্রাব্দ উন্নয়ন লক্ষ্য অর্জনে সহায়তা করার জন্য প্রতিশ্রুতিবদ্ধ হন।
 

দারিদ্র্য, গুণগত শিক্ষার অভাব, স্বাস্থ্যসেবার অপ্রতুলতা, মাত্রাতিরিক্ত শিশুমৃত্যু, এইডস্, যক্ষ্মা, ম্যালেরিয়ার মতো রোগব্যাধির মহামারির কারণে ব্যাপক হারে জনমৃত্যু ইত্যাদি বেশীরভাগ দেশের বহুকালের সমস্যা। এ সমস্যাগুলো সমাধান করতে না পারলে বিশ্বব্যাপী যে প্রকৃত অর্থে উন্নয়ন সম্ভবপর নয় তা-ই অনুধাবন করে লক্ষ্যমাত্রাগুলো নির্ধারণ করা হয়। এই ব্যাপারটি অনুধাবন করে ২০০০ সালের সেপ্টেম্বর মাসে জাতিসংঘের রাষ্ট্রপ্রধান ও সরকারপ্রধানগণ সম্মিলিতভাবে অঙ্গীকার করেন যে, ২০১৫ সালের মধ্যে তারা নিজ নিজ দেশে আটটি সুনির্দিষ্ট লক্ষ্য বাস্তবায়ন করবেন। নির্ধারিত আটটি লক্ষ্যমাত্রা হলোঃ

1. চরম দারিদ্র্য ও ক্ষুধা নির্মূল করা
2. সর্বজনীন প্রাথমিক শিক্ষা অর্জন
3. লিঙ্গ সমতা উন্নীত করা এবং নারীর ক্ষমতায়ন
4. শিশু মৃত্যু হ্রাস করা
5. মাতৃস্বাস্থ্য উন্নয়ন
6. এইচআইভি / এইডস, ম্যালেরিয়া, এবং অন্যান্য রোগ প্রতিরোধ
7. পরিবেশগত স্থায়িত্ব নিশ্চিত করা
8. উন্নয়নের জন্য একটি বৈশ্বিক অংশীদারত্ব বিকাশ

তথ্যসূত্র
---------

1. ↑  "সহস্রাব্দ উন্নয়ন লক্ষ্য (Millennium Development Goals)"। সেপ্টেম্বর ৩০, ২০১৪। সংগ্রহের তারিখ এপ্রিল ২৯, ২০১৯।
**মিলখা সিং** (২০ নভেম্বর ১৯২৯ - ১৮ জুন ২০২১) আন্তর্জাতিক ক্ষেত্রে স্বর্ণপদক জয়ী প্রথম ভারতীয় ট্র্যাক অ্যান্ড ফিল্ড ক্রীড়াবিদ। তাকে স্বাধীন ভারতের প্রথম তারকা ক্রীড়াবিদ হিসাবে আখ্যায়িত করা হয়।

জন্ম ও প্রাথমিক জীবন
--------------------

১৯২৯ সালের ২০ নভেম্বর ততকালীন ব্রিটিশ ভারতের পাঞ্জাব প্রদেশের গোবিন্দপুর গ্রামে জন্মগ্রহণ করেন। ভারত বিভাগের সময় পাকিস্তানে তার পিতামাতা ও সাত ভাইবোনকে তার সামনেই হত্যা করা হয়; সেসময় তার পিতা তাকে বলেন, *ভাগ মিলখা, ভাগ।*

অর্জন
-----

মিলখা সিং ১৯৫৮ সালের এশিয়াডে ২০০ মি. ও ৪০০ মি. দৌড়ে স্বর্ণপদক অর্জনের পর ১৯৬২ সালের এশিয়াডে ৪০০ মি. ও ৪ x ৪০০ মি. রিলে দৌড়েও স্বর্ণপদক অর্জন করেন।

সম্মাননা
--------

২০১৩ সালে তার জীবনকাহিনী নিয়ে একটি ভারতীয় চলচ্চিত্র নির্মিত হয় এবং তিনি পদ্মশ্রী সম্মননা লাভ করেন।

আরও দেখুন
---------

* ভাগ মিলখা ভাগ।

তথ্যসূত্র
---------

1. 1 2  "থেমে গেল মিলখা সিংয়ের জীবনের দৌড়"। বিডিনিউজ টোয়েন্টিফোর ডটকম। ১৮ জুন ২০২১। ১৯ জুন ২০২১ তারিখে মূল থেকে আর্কাইভ করা। সংগ্রহের তারিখ ১৮ জুন ২০২১।
2. 1 2  "মিলখা সিং: করোনাভাইরাসে আক্রান্ত হয়ে মারা গেছেন ভারতের 'উড়ন্ত শিখ'"। বিবিসি বাংলা। ১৮ জুন ২০২১। সংগ্রহের তারিখ ১৮ জুন ২০২১।

বহিঃসংযোগ
---------
**মোহ** (সংস্কৃত: मोहा, আইএএসটি: **Mohā**) হল সংস্কৃত শব্দ যার অর্থ মায়া বা বিভ্রম। এটি হিন্দু ও বৌদ্ধ ধর্মের অজ্ঞতার ধারণা যা সত্যের উপলব্ধিকে বাধা দেয়।

যোগ দর্শন এবং হঠযোগ প্রদীপিকা মোহকে বিভ্রম হিসাবে বর্ণনা করা হয়েছে যা মনকে মেঘ করে দেয়। এটাকে মিথ্যা সাক্ষ্য দেওয়ার অন্যতম কারণ হিসেবে উল্লেখ করা হয়েছে। এটি ষড়রিপুর মধ্যে একটি।

সাহিত্য
-------

মনুস্মৃতির মতো ধর্মশাস্ত্র সাহিত্যে শব্দটি ব্যবহৃত হয়। বিষ্ণুপুরাণ অনুসারে মোহ বলতে "মূর্খতা" বোঝায় এবং মানসিক ধরনের আধ্যাত্মিক ব্যথার একটি প্রকারের প্রতিনিধিত্ব করে। তদনুসারে, "জ্ঞানী ব্যক্তি তিন প্রকার জাগতিক যন্ত্রণা, বা মানসিক ও শারীরিক দুঃখ এবং অনুরূপ অনুসন্ধান করে এবং প্রকৃত জ্ঞান অর্জন করে এবং মানব বস্তু থেকে বিচ্ছিন্নতা অর্জন করে, চূড়ান্ত বিলুপ্তি লাভ করে। সৌরপুরাণ অনুসারে মোহ পাঁচটি অবিদ্যার মধ্যে একটিকে বোঝায়।

মোহ "বিভ্রান্তকারী শত্রুদের" বোঝায় এবং কাক্ষপুততন্ত্র অনুসারে, বিভিন্ন সিদ্ধি এর একটিকে প্রতিনিধিত্ব করে। কুব্জিকমত-তন্ত্র অনুসারে মোহ বহ্নির দেহ থেকে জন্মগ্রহণকারী আটটি মাতৃগুলির মধ্যে তৃতীয়। মোহ সহ এই আটটি উপ-প্রকাশ মানসিক স্বভাব বা আবেগের প্রতীক এবং মুক্ত জ্ঞান অর্জনে বাধা হিসাবে বিবেচিত হয়। তাদের সভাপতিত্ব করেন ভৈরব উন্মত্ত।

আরও দেখুন
---------

* অবিদ্যা
* মায়া

তথ্যসূত্র
---------

1. 1 2 3  Moha, Definition - What does Moha mean?, www.yogapedia.com
2. 1 2 3 4  Moha, Mohā: 50 definitions, In Hinduism, www.wisdomlib.org
3. ↑  Shadripu, Ṣaḍripu: 2 definitions, www.wisdomlib.org
4. ↑  Manusmriti with the Commentary of Medhatithi by Ganganatha Jha, Verse 8.120, quite: लोभात् सहस्रं दण्ड्यस्तु मोहात् पूर्वं तु साहसम् ।  
भयाद् द्वौ मध्यमौ दण्डौ मैत्रात् पूर्वं चतुर्गुणम् ॥ १२० ॥
5. ↑  The Vishnu Purana 6.5.1-6. Horace Hayman Wilson, www.wisdomlib.org
6. ↑  Kakṣapuṭatantra verse 1.11-13.
অন্য ব্যবহারের জন্য সাগরদীঘি দেখুন।

**সাগরদীঘি** হল ভারতের পশ্চিমবঙ্গ রাজ্যের সাগরদীঘি সমষ্টি উন্নয়ন ব্লকের কার্যালয় ও একটি গ্রাম। ভারতের ২০১১ সালের আদমশুমারি বা জনগণনা অনুসারে গ্রামের সীমানার মধ্যের জনসংখ্যা হল ১,৯৯৬ জন। গ্রামটি মুর্শিদাবাদ জেলার জঙ্গিপুর মহকুমার সাগরদীঘি সমষ্টি উন্নয়ন ব্লকে অবস্থিত। সাগরদীঘির মোট আয়তন হল ২.১০২৭ বর্গকিমি (০.৮১১৯ বর্গমাইল)।

নামকরণ বা ব্যুৎপত্তি
--------------------

*সাগরদিঘী* নামটি সাগর ও দীঘি শব্দ দুটি গঠিত, যার অর্থ সমুদ্রের (সাগর) মতো হ্রদ বা বৃহৎ জলাশয়। সাগরদিঘীতে এমনই একটি হ্রদ রয়েছে। এই হ্রদটি দৈর্ঘ্য ও প্রস্থ যথাক্রমে ১.৫ কিলোমিটার ও ১ কিলোমিটার দীর্ঘ। হ্রদের সঠিক কেন্দ্রে (জলের নীচে) একটি মন্দির রয়েছে। হ্রদের জলস্তর হ্রাস পেলে মন্দিরের চূড়াটি দৃশ্যমান হয়।

ইতিহাস
------

সাগরদিঘী পাল শাসনামলে (৭৫০-১১৭০ খ্রি.) বৌদ্ধ ধর্মের অন্যতম প্রধান কেন্দ্র ছিল। এর পর মধ্যযুগে (১৩শ শতাব্দীর প্রথম পর্ব) সাগরদিঘি একটি গুরুত্বপূর্ণ স্থান ছিল।

জনসংখ্যা
--------

সাগরদীঘি গ্রামের জনসংখ্যা ২০১১ সালের আদমশুমারি অনুসারে ১,৯৬৬ জন, যার মধ্যে ১,০২৩ জন পুরুষ ও ৯৪৩ জন মহিলা। সাগরদিঘী গ্রামে ০-৬ বছর বয়সী শিশুদের জনসংখ্যা ২২৩ জন, যা গ্রামের মোট জনসংখ্যার ১১.৩৪%। সাগরদীঘি গ্রামের গড় লিঙ্গ অনুপাত হল ৯২২, যা পশ্চিমবঙ্গ রাজ্যের গড় ৯৫০-এর চেয়ে কম। আদমশুমারি অনুসারে সাগরদীঘির শিশু লিঙ্গের অনুপাত হল ৯০৬, যা পশ্চিমবঙ্গের গড় ৯৫৬-এর চেয়ে কম।

নাগরিক প্রশাসন
--------------

### থানা

সাগরদীঘি থানার এখতিয়ারের মধ্যে সাগরদীঘি সমষ্টি উন্নয়ন ব্লক রয়েছে।

### সমষ্টি উন্নয়ন ব্লকের সদর দপ্তর

সাগরদিঘী সমষ্টি উন্নয়ন ব্লকের সদর দপ্তর সাগরদীঘি শহরে অবস্থিত।

শিক্ষা
------

সাগরদিঘীতে দুটি উচ্চ মাধ্যমিক বিদ্যালয় রয়েছে। একটি সাগরদিঘী এস.এন উচ্চ বিদ্যালয় এবং অন্যটি সাগরদিঘী বালিকা উচ্চ বিদ্যালয়।

সাগরদিঘীর একমাত্র উচ্চ শিক্ষা প্রতিষ্ঠান হল সাগরদিঘী কামদাকিঙ্কর স্মৃতি মহাবিদ্যালয়। এটি ২০০৮ সালে সাগরদীঘিতে প্রতিষ্ঠিত হয়েছিল।

স্বাস্থ্যসেবা
-------------

সাগরদীঘি সুপার স্পেশালিটি হাসপাতালে ২০০ টির অধিক শয্যা রয়েছে।

তথ্যসূত্র
---------

1. 1 2  "Sagardighi"। *www.villageinfo.in*। সংগ্রহের তারিখ ২৯ অক্টোবর ২০২২।
2. 1 2 3  "Sagardighi Population - Murshidabad, West Bengal"। *www.census2011.co.in*। সংগ্রহের তারিখ ২৯ অক্টোবর ২০২২।
3. ↑  "District Statistical Handbook 2014 Murshidabad"। *Table 2.1*। পরিসংখ্যান ও কর্মসূচি বাস্তবায়ন বিভাগ, পশ্চিমবঙ্গ সরকার। ২৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "District Census Handbook: Murshidabad, Series 20 Part XII A" (পিডিএফ)। *সিডি ব্লক সদর দপ্তর ও থানা সহ মুর্শিদাবাদের মানচিত্র (চতুর্থ পৃষ্ঠায়)*। আদমশুমারি পরিচালনা অধিদপ্তর, পশ্চিমবঙ্গ, ২০১১। সংগ্রহের তারিখ ২৯ অক্টোবর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Sagardighi Kamada Kinkar Smriti Mahavidyalaya"। এক্সাম ড্রাইভ। সংগ্রহের তারিখ ২০ অক্টোবর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Health & Family Welfare Department"। *স্বাস্থ্য পরিসংখ্যান*। Government of West Bengal। ২৮ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**স্থপতি** হলেন একজন ব্যক্তি যিনি ভবনের পরিকল্পনা, নকশা ও নির্মাণ ব্যবস্থাপনার জন্য বিশেষভাবে প্রশিক্ষিত এবং লাইসেন্সপ্রাপ্ত। *স্থাপত্য অনুশীলন* বলতে কোন সাইটের পারিপার্শ্বিক অবস্থার সাথে সম্মিলন করে কোন ভবন এবং এর স্পেসের ডিজাইন ও নির্মাণের জন্য প্রদানকৃত পরিষেবাকে বোঝায়। ব্যুৎপত্তিগতভাবে *স্থপতি* শব্দটি ইংরেজি *আর্কিটেক্ট* (Architect) শব্দটি থেকে এসেছে। এ শব্দটি আবার ল্যাটিন *আর্কিটেক্টাস* থেকে এসেছে, যার উৎপত্তি গ্রীক *আর্খিটেক্টন* (*আর্খি-*, প্রধান + *টেক্টন*, নির্মাতা; অর্থাৎ, প্রধান নির্মাতা) থেকে।

পেশাগতভাবে একজন স্থপতির কাজ জননিরাপত্তায় গুরুত্বপূর্ণ ভূমিলা রাখে। এজন্য স্থপতিকে বিশেষায়িত শিক্ষা ও প্রশিক্ষণ অর্জন করতে হয়। স্থাপত্য চর্চার জন্য স্থপতির লাইসেন্সের প্রয়োজন হয়, যা একজন স্থপতির যোগ্যতার উপর নির্ভর করে প্রদান করা হয়। **স্থপতি** ও **স্থাপত্য** শব্দ দুইটি ল্যান্ডস্কেপ স্থাপত্য, নৌযান স্থাপত্য এবং তথ্য প্রযুক্তির ক্ষেত্রেও ব্যবহৃত হয়। অধিকাংশ ক্ষেত্রে *স্থপতি* ও *ল্যান্ডস্কেপ স্থপতি* শব্দ দুইটি পেশাগত ও বাণিজ্যিক ব্যবহারের জন্য আইন দ্বারা সুরক্ষিত।

সূচনা
-----

প্রাচীন এবং মধ্যযুগীয় ইতিহাসে অধিকাংশ স্থাপত্য নকশা ও নির্মাণ কারিগর দ্বারা সম্পন্ন হতো। প্রধান নির্মাতার ভূমিকা পালন করতো সেখানে রাজমিস্ত্রি বা ছুতারমিস্ত্রীরাই। আধুনিক সময়ের আগ পর্যন্ত স্থপতি ও প্রকৌশলী মধ্যে স্পষ্ট কোন প্রভেদ ছিলনা।

স্থাপত্য
--------

অধিকাংশ উন্নত দেশেই সংশ্লিষ্ট প্রতিষ্ঠান থেকে প্রাপ্ত যথাযথ লাইসেন্স, সনদ কিংবা নিবন্ধন অর্জনকারী যোগ্যতাসম্পন্ন ব্যক্তিরাই শুধু আইনত স্থাপত্য অনুশীলন করতে পারে। এ ধরনের লাইসেন্সের জন্য সাধারণত সংশ্লিষ্ট প্রতিষ্ঠান কর্তৃক স্বীকৃত কোন বিশ্ববিদ্যালয়ে অধ্যয়ন, স্নাতক পরীক্ষার উত্তীর্ণ হওয়া এবং নির্ধারিত প্রশিক্ষণকালীন সময় সফলভাবে সমাপ্ত করতে হয়। 'স্থপতি' পদবীটি কেবল মাত্র যোগ্যতা সম্পন্ন ব্যক্তির জন্য আইন দ্বারা সংরক্ষিত করা হয়েছে।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৩।
2. ↑  Online Etymology of the term "architect"
3. ↑  *The Architecture of the Italian Renaissance* Jacob Burckhardt আইএসবিএন ০-৮০৫২-১০৮২-২
4. ↑  "সংরক্ষণাগারভুক্ত অনুলিপি"। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৩।

বহিঃসংযোগ
---------


উইকিউক্তিতে ***Architects*** সম্পর্কিত উক্তির সংকলন রয়েছে।

* ইন্টারন্যাশনাল ইউনিয়ন অফ আর্কিটেক্টস
**সুওন ফুটবল ক্লাব** (কোরীয়: 수원시민프로축구단, ইংরেজি: Suwon FC; সাধারণত **সুওন এফসি** এবং সংক্ষেপে **সুওন** নামে পরিচিত) হচ্ছে সুওন ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার শীর্ষ স্তরের ফুটবল লিগ কে লিগ ১-এ প্রতিযোগিতা করে। এই ক্লাবটি ২০০৩ সালে প্রতিষ্ঠিত হয়েছে। ১১,৮০৮ ধারণক্ষমতাবিশিষ্ট সুওন স্পোর্টস কমপ্লেক্সে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় কিম দো-কিউন এবং সভাপতির দায়িত্ব পালন করছেন সুওনের মেয়র। বর্তমানে দক্ষিণ কোরীয় মধ্যমাঠের খেলোয়াড় ইউন বিট-গারাম এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সুওন এপর্যন্ত ১৪টি শিরোপা জয়লাভ করেছে। পার্ক বে-জং, কুওন ইয়ং-হিউন, চো ইউ-মিন, লার্স ভেল্ডুয়েইক এবং আন বিয়ং-জুনের মতো খেলোয়াড়গণ সুওনের জার্সি গায়ে মাঠ কাঁপিয়েছেন।

ইতিহাস
------

২০০৩ মৌসুমে, পেশাদার ফুটবল ক্লাব হিসেবে প্রথম মৌসুমে সুওন দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ কে লিগ চ্যালেঞ্জে প্রতিদ্বন্দ্বিতা করেছিল; চো দোক-জের অধীনে উক্ত মৌসুমে সুওন ১৩ জয় এবং ৮ ড্রয়ে সর্বমোট ৪৭ পয়েন্ট অর্জন করে ২০০৩ কে লিগ চ্যালেঞ্জের সামগ্রিক পয়েন্ট তালিকায় ৪র্থ স্থান অর্জন করেছিল। কে লিগ চ্যালেঞ্জের উক্ত মৌসুমে দক্ষিণ কোরীয় আক্রমণভাগের খেলোয়াড় পার্ক জং-চান ১১টি গোল করে সুওনের হয়ে সর্বোচ্চ গোল করেছিলেন।

ক্লাব প্রতিষ্ঠার প্রায় ১৩ বছর পর, ২০১৬ মৌসুমে সুওন প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগ ১-এ অংশগ্রহণ করতে সক্ষম হয়েছিল। ২০১৬ সালের সালের ১৩ই মার্চ তারিখে, কে লিগ ১-এ ক্লাব ইতিহাসে নিজেদের প্রথম ম্যাচে চো দোক-জের অধীনে সুওন জেওনাম ড্রাগনসের সাথে ০–০ গোলে ড্র করেছিল। তবে, তারা কে লিগ ১-এ তাদের প্রথম মৌসুমটি স্মরণীয় করে রাখতে পারেনি, কেননা ২০১৬ কে লিগ ক্লাসিক-এ তারা ১০টি জয় এবং ৯টি ড্রয়ে মাত্র ৩৯ পয়েন্ট অর্জন করে পয়েন্ট তালিকার ১২তম দল হিসেবে কে লিগ ১ হতে অবনমিত হয়েছিল।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑  "সংরক্ষণাগারভুক্ত অনুলিপি"। ২৬ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৩।

বহিঃসংযোগ
---------


উইকিমিডিয়া কমন্সে **সুওন ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (কোরীয়) (ইংরেজি)
**মোহাম্মদ ইদ্রিস** (১০ মে ১৯৩১ – ২২ ডিসেম্বর ২০১৮) ছিলেন একজন বাংলাদেশী শিল্পী ও নকশাবিদ। তিনি ভাষা আন্দোলনে, ছায়ানট প্রতিষ্ঠায় ও বাংলাদেশের স্বাধীনতা সংগ্রামে ভূমিকা রাখেন।

জন্ম ও শিক্ষাজীবন
-----------------

মোহাম্মদ ইদ্রিস ১৯৩১ সালের ১০ই মে তৎকালীন রংপুর জেলায় জন্মগ্রহণ করেন। তার বাবার নাম বসিরউদ্দিন আহমেদ ও মায়ের নাম আছিয়া বেগম। চার ভাই ও তিন বোনের মধ্যে তিনি ছিলেন তৃতীয়। ১৯৫০ সালে রংপুর জিলা স্কুল থেকে ম্যট্রিক পাশ করেন।১৯৫১ সালে তৎকালীন ঢাকা আর্ট কলেজের (পরবর্তীতে ঢাকা বিশ্ববিদ্যালয়ের চারুকলা অনুষদ) ৩য় ব্যাচে যোগ দেন।

কর্মজীবন
--------

শিক্ষাজীবন শেষ করে মোহাম্মদ ইদ্রিস পাকিস্তান অবজার্ভার (পরবর্তীতে বাংলাদেশ অবজার্ভার) পত্রিকায় যোগ দেন। পরবর্তীতে শিল্পী পটুয়া কামরুল হাসানের অনুপ্রেরণায় ডিজাইন সেন্টারে যোগদান করেন যা পরে বাংলাদেশ ক্ষুদ্র ও কুটিরশিল্প সংস্থায় (বিসিক) অঙ্গীভূত হয়। ১৯৯১ সালে সেখান থেকে উপ-প্রধান নকশাবিদ হিসেবে অবসর নেন। এছাড়া তিনি ছায়ানটের প্রতিষ্ঠাতা সদস্য এবং প্রতিষ্ঠানটির প্রতিষ্ঠাতেও গুরুত্বপূর্ণ ভূমিকা রাখেন।

উল্লেখযোগ্য কর্মসমূহ
--------------------

### বাংলাদেশের জাতীয় প্রতীক

বাংলাদেশের জাতীয় প্রতীক
১৯৭২ সালে সদ্য স্বাধীন দেশের জাতীয় প্রতীক ও বিভিন্ন মনোগ্রাম তৈরি করতে বাংলাদেশ সরকার শিল্পী পটুয়া কামরুল হাসানের উপর দায়িত্ব দেয়া হয়। মোহাম্মদ ইদ্রিস ও শামসুল আলমসহ বেশ কয়েকজনকে এই কাজগুলো তদারকির দায়িত্ব দেয়া হয়। পরবর্তীতে মোহাম্মদ ইদ্রিসের আঁকা "ভাসমান শাপলা" ও তার পাশাপাশি শামসুল আলমের "দুই পাশে ধানের শীষবেষ্টিত পাটপাতা ও চারটি তারকা" অংশটি মিলিয়ে চূড়ান্ত রূপ দেওয়া হয়

### ডাকবিভাগের খামের নকশা

১৯৭২ সালে সরকার ডাক বিভাগের খাম ও ডাকটিকেটের জন্য নকশা আহ্বান করে। মোহাম্মদ ইদ্রিস সেই সময় খামের জন্য নকশা পাঠান, ডাক বিভাগের জুরি বোর্ড তার পাঠানো নকশাটিকে নির্বাচন করেন।

### ইন্দিরা গান্ধীর শাড়ি

১৯৭২ সালে ভারতের প্রধানমন্ত্রী ইন্দিরা গান্ধী বাংলাদেশ সফরে এলে বাংলাদেশ সরকার রাষ্ট্রীয় উপহার হিসেবে যে ময়ূর-অঙ্কিত জামদানি শাড়িটি উপহার দিয়েছিলেন, সেই শাড়ির নকশা ছিল তারই করা।

### সাহিত্যকর্ম

তার রচিত বই হলো:

* *বই পড়া* (১৯৬৭)
* *এলের পাত বেলের পাত* (শিশুতোষ ছড়াগ্রন্থ)
* *হাসির দেশ* (ছড়াগ্রন্থ)

### প্রচ্ছদকর্ম

তার কৃত প্রচ্ছদকর্মের অন্যতম হলো:

* জসিম উদদীনের *বাংগালীর হাসির গল্প*
* কাজী মোহাম্মদ ইদরিসের *পীত নদীর বাঁকে*
* হাসান হাফিজুর রহমান সম্পাদিত *একুশে ফেব্রুয়ারি* (দ্বিতীয় সংস্করণ)
* আলাউদ্দিন আল আজাদের *তেইশ নম্বর তৈলচিত্র*

সম্মাননা
--------

* বাংলা একাডেমির আজীবন সদস্য

পারিবারিক জীবন
--------------

ব্যক্তিজীবনে ছিলেন ৩ সন্তানের জনক। ১৯৭১ সালের জানুয়ারী মাসে রংপুরের বেগম আক্তার বানুর সাথে বিবাহবন্ধনে আবদ্ধ হন।

মৃত্যু
------

২২ ডিসেম্বর ২০১৮ সালে কিডনি ও ফুসফুস জটিলতার কারণে ঢাকার একটি বেসরকারি হাসপাতালে চিকিৎসাধীন অবস্থায় তিনি মৃত্যুবরণ করেন।

তথ্যসূত্র
---------

1. 1 2 3 4  "মোহাম্মদ ইদ্রিস ও তাঁর অমর কীর্তি"। *কালের কণ্ঠ*। সংগ্রহের তারিখ ২১ ফেব্রুয়ারি ২০২১।
2. 1 2 3 4  Maasranga Television Bangladesh (২০১২-১১-০২)। "Mohammad Idris Interview On Maasranga Television"।
3. ↑  "ঢাকা আর্ট ইনস্টিটিউট"। *কালের কণ্ঠ*। সংগ্রহের তারিখ ২১ ফেব্রুয়ারি ২০২১।
4. 1 2 3 4  "মোহাম্মদ ইদ্রিস মলয় বিকাশ দেবনাথ"। *দৈনিক জনকন্ঠ*। সংগ্রহের তারিখ ২১ ফেব্রুয়ারি ২০২১।
5. ↑  "জাতীয় প্রতীকের নকশাকার ইদ্রিসের জীবনাবসান"। *bangla.bdnews24.com*। ২২ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০২১।
**ডা. কাজী খাদেমুল ইসলাম** (৩১ জানুয়ারি ১৯২৫-২৮ মার্চ ১৯৯০) বাংলাদেশের ঝিনাইদহ জেলার রাজনীতিবিদ, চিকিৎসক ও তৎকালীন শৈলকুপা উপজেলা নিয়ে গঠিত যশোর-১ (বর্তমান ঝিনাইদহ-১) আসনের সাবেক সংসদ সদস্য।

জন্ম ও প্রাথমিক জীবন
--------------------

কাজী খাদেমুল ইসলামের জন্ম ৩১ জানুয়ারি ১৯২৫ সালে ঝিনাইদহ জেলার শৈলকুপা উপজেলার বাখরবা গ্রামে। ১২ জন ভাই-বোনের মধ্যে তিনি সবার বড় ছিলেন। তার পিতা কাজী মফিজুল ইসলাম ইসলামী চিন্তাবিদ ও খ্যাতনামা পীর ছিলেন। তিনি শৈলকুপা হাইস্কুল থেকে ১৯৪২ সালে ম্যাট্রিকুলেশন পাশ করেন। এর পর কলকাতা হোমিওপ্যাথিক কলেজ থেকেও ডিগ্রী অর্জন করেন। তিনি ১৯৪৮ সালে কলকাতার ক্যাম্পবেল কলেজ থেকে এলএমএফ পাশ করেন।

কর্মজীবন
--------

কাজী খাদেমুল ইসলাম একজন শিশু বিশেষজ্ঞ চিকিৎসক। তিনি চিকিৎসক হিসাবে ১৯৪৮ সালে শৈলকুপায় কর্মজীবন শুরু করেন। তিনি ছিলেন শৈলকুপা থানা আওয়ামীলীগের প্রতিষ্ঠাতা ও সংগঠক।

তিনি ১৯৭০ সালের নির্বাচনে প্রাদেশিক পরিষদের সদস্য নির্বাচিত হয়েছিলেন। মুক্তিযুদ্ধকালিন সময়ে এবং বাংলাদেশ গঠিত হওয়ার পরও তিনি ছিলেন শৈলকুপার থেকে বাংলাদেশের গণপরিষদের সদস্য ছিলেন। ১৯৭৩ সালের প্রথম জাতীয় সংসদ নির্বাচনে তিনি তৎকালীন শৈলকুপা উপজেলা নিয়ে গঠিত যশোর-১ (বর্তমান ঝিনাইদহ-১) আসন থেকে সংসদ সদস্য নির্বাচিত হয়েছিলেন।

মৃত্যু
------

ডা. কাজী খাদেমুল ইসলাম ২৮ মার্চ ১৯৯০ সালে মৃত্যুবরণ করেন।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2 3  "ঝিনাইদহের কৃতি সন্তান ডা. কাজী খাদেমুল ইসলাম"। *Jhenidaherchokh*। ২০১৯-০৩-২৮। ২০২০-০৭-১৩ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০২০।
3. ↑  ভ্রাম্যমাণ প্রতিনিধি, বিমল সাহা (২৩ ডিসেম্বর ২০১৮)। "ঝিনাইদহ-১: ভোটের লড়াই হবে ত্রিমুখী"। *দৈনিক ইত্তেফাক*। ১১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১১ জুলাই ২০২০।
ইঁদুর ভ্রূণ ফাইব্রোব্লাস্টের অ্যাক্টিন সাইটোস্কেলেটন, ফ্লুরেসসিন আইসোথিওসায়ানেট দিয়ে দাগযুক্ত - ফ্যালোইডিন
**মাইক্রোফিলামেন্ট** যাকে অ্যাক্টিন ফিলামেন্টও বলা হয় তারা ইউক্যারিওটিক কোষের সাইটোপ্লাজমে প্রোটিন ফিলামেন্ট যা সাইটোস্কেলটনের অংশ। এগুলি প্রাথমিকভাবে অ্যাক্টিনের পলিমার দ্বারা গঠিত, তবে তারা কোষের অন্যান্য অসংখ্য প্রোটিনের দ্বারা পরিবর্তিত হয় এবং প্রোটিনের সাথে যোগাযোগ করে। মাইক্রোফিলামেন্টগুলি সাধারণত প্রায় 7 এনএম ব্যাস এবং অ্যাক্টিনের দুটি স্ট্র্যান্ড দিয়ে গঠিত। মাইক্রোফিলামেন্ট ক্রিয়াগুলির মধ্যে রয়েছে সাইটোকাইনেসিস, অ্যামিবয়েড আন্দোলন, কোষের গতিশীলতা, কোষের আকৃতির পরিবর্তন, এন্ডোসাইটোসিস এবং এক্সোসাইটোসিস, কোষের সংকোচনশীলতা এবং যান্ত্রিক স্থিতিশীলতা। মাইক্রোফিলামেন্টগুলি নমনীয় এবং তুলনামূলকভাবে শক্তিশালী এবং মাল্টি-পিকোনোটন কম্প্রেসিভ ফোর্স এবং ন্যানোনিউটন টেনসিল ফোর্স দ্বারা ফিলামেন্ট ফ্র্যাকচার দ্বারা বাকলিং প্রতিরোধ করে। কোষের গতিশীলতা প্ররোচিত করার জন্য, অ্যাক্টিন ফিলামেন্টের এক প্রান্ত লম্বা হয় যখন অন্য প্রান্তটি সংকুচিত হয়, সম্ভবত মায়োসিন II আণবিক মোটর দ্বারা। উপরন্তু, তারা অ্যাক্টোমায়োসিন-চালিত সংকোচনশীল আণবিক মোটরগুলির অংশ হিসাবে কাজ করে, যেখানে পাতলা ফিলামেন্টগুলি পেশী সংকোচন এবং সিউডোপড অগ্রগতিতে মায়োসিনের এটিপি-নির্ভর টানা ক্রিয়াকলাপের জন্য প্রসার্য প্ল্যাটফর্ম হিসাবে কাজ করে। মাইক্রোফিলামেন্টগুলির একটি শক্ত, নমনীয় কাঠামো রয়েছে যা কোষকে চলাচলে সহায়তা করে2।

অ্যাক্টিন প্রথম খরগোশের কঙ্কালের পেশীতে 1940 সালের মাঝামাঝি F.B স্ট্রাব দ্বারা আবিষ্কৃত হয়েছিল। প্রায় 20 বছর পর, H.E. হাক্সলি দেখিয়েছেন যে পেশী সংকোচনের জন্য অ্যাক্টিন অপরিহার্য। যে প্রক্রিয়ায় অ্যাক্টিন দীর্ঘ ফিলামেন্ট তৈরি করে তা প্রথম 1980 সালের মাঝামাঝি বর্ণনা করা হয়েছিল। পরবর্তী গবেষণায় দেখা গেছে যে অ্যাক্টিন কোষের আকৃতি, গতিশীলতা এবং সাইটোকাইনেসিসে গুরুত্বপূর্ণ ভূমিকা পালন করে।
একটি মেলার দৃশ্যপট
একদল নিহাং যারা মাঘী মেলার প্রধান মেহমান
পাঞ্জাবে সারা বছর ধরে অনেকগুলো মেলা এবং উৎসবের আয়োজন করা হয়ে থাকে। নিম্নে তারা মধ্যে থেকে কয়েকটি উল্লেখ করা হল:

মেলা
----

### রওজা শরিফ উর্স

রওজা শরিফ উর্স একটি মেলা যা সুফি সাধক শেখ আহমেদ ফারুকীর স্মরণে পালন করা হয় যিনি খাজা বাক্বী বিল্লাহর একজন সুপ্রসিদ্ধ শিষ্য ছিলেন। মেলাটির আয়োজন করা হয় ফতেহগড় সাহিবের পাঠান রোড এলাকাজুড়ে।

### জোর মেলা

ফতেহগড় সাহিব গুরুদ্বার, পাঞ্জাব
বার্ষিক তিন দিনের এই মেলাটি সাহেবজাদা জোরাওয়ার সিং ও ফতেহ সিং-এর স্মরণে ফতেহগড় সাহিবের একটি গুরুদ্বারে অনুষ্ঠিত হয়। মেলায় তিন দিনব্যাপী শিখ-ক্রীড়া এবং শোভাযাত্রা ইত্যাদির প্রদর্শন করা হয়।

### ভাটিণ্ডা বিরাসত মেলা

মেলাটি জয়পাল থিম গ্রামে, ভাটিণ্ডা ক্রীড়া স্টেডিয়ামে আয়জম করা হয়। মেলাটিতে বিশেষত পাঞ্জাবের ঐতিহ্যবাহী সংস্কৃতিকে তুলে ধরা হয়। এছাড়াও মেলাটির সাথে, গুরুদ্বার হাজী বেত থেকে জয়পালগড় গ্রাম পর্যন্ত ঐতিহ্যবাহী পদযাত্রাও জড়িত।

### বৈশাখী

বৈশালীর সময় পাঞ্জাবের বিভিন্ন স্থানে মেলার আয়োজন করা হয়।

### মাঘী মেলা

মুক্তসরে আয়োজিত মাঘী মেলা তিন দিন যাবত উৎযাপন করা হয়।

### বাবা শেখ ফরিদ আগমান

বাবা ফরিদ, একজন সুফি শাধক যিনি ১২ শতাব্দী নাগাদ ফরিদকোটে আগমন করেন; "ফরিদকোট" নামটিও তাঁর নামানুসারে রাখা হয়। এই মেলাটি ফরিদকোটের *তিল্লা বাবা ফরিদ গুরুদ্বারে* অনুষ্ঠিত হয়; যেখানে সাংস্কৃতিক সহ বিভিন্ন ক্রীড়ার আয়োজন করা হয়ে থাকে।

মেলাটি ১৯শে সেপ্টেম্বর থেকে ২৩শে সেপ্টেম্বরের মধ্যে অনুষ্ঠিত হয়।

### বসন্তের ঘুড়ি উৎসব

উড়ন্ত ঘুড়ি
স্থানীয় ঘুড়ি মেলা বসন্তের সময় বিভিন্ন স্থানে আয়োজন করা হয়। বসন্ত পঞ্চমীর এই মেলাটি দেশীয় রাজ্য, কাপুরথালার মহারাজ জগজিৎ সিং আজ থেকে ৯৯ বছর আগে শুরু করে। মেলাটিতে লোকজন সধারণত হলুদ কাপড় ও পাগড়ি পরে শালিমার বাগে উপস্থিত হয়।

উৎসব
----

### কিলা রাইপুর ক্রীড়া উৎসব

### পাটিয়ালা ঐতিহ্য উৎসব

### রূপনগর ঐতিহ্য উৎসব

### কাপুরথালা ঐতিহ্য উৎসব

### অমৃতসর ঐতিহ্য উৎসব

### হরিবল্লভ সংগীত উৎসব

তথ্যসূত্র
---------

1. 1 2 3 4 5 6 7  Know your State Punjab by Gurkirat Singh and Anil Mittal ISBN 9-789350-947555
2. ↑  "Kamal KApoor.com"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৬।
3. ↑  Times of India by Parvesh Kumar Sharma
4. ↑  "Hindustand Times 23 11 2012"। ১৬ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৬।
5. ↑  "সংরক্ষণাগারভুক্ত অনুলিপি"। ১৬ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৬।
6. ↑  "The Tribune, Chandigarh, India - Jalandhar Edition"। Tribuneindia.com। সংগ্রহের তারিখ ২০১৪-০২-১৭।